CELEX: 31984R3341
Language: el
Date: 1984-11-28 00:00:00
Title: Κανονισμός (ΕΟΚ) αριθ. 3341/84 του Συμβουλίου της 28ης Νοεμβρίου 1984 για την τροποποίηση του κανονισμού (ΕΟΚ) αριθ. 2772/75 σχετικά με ορισμένες προδιαγραφές εμπορίας που εφαρμόζονται στα αυγά και για την πρόβλεψη ιδιαιτέρων διατάξεων για την εφαρμογή του κανονισμού (ΕΟΚ) αριθ. 1831/84

Avis juridique important

|

31984R3341

Κανονισμός (ΕΟΚ) αριθ. 3341/84 του Συμβουλίου της 28ης Νοεμβρίου 1984 για την τροποποίηση του κανονισμού (ΕΟΚ) αριθ. 2772/75 σχετικά με ορισμένες προδιαγραφές εμπορίας που εφαρμόζονται στα αυγά και για την πρόβλεψη ιδιαιτέρων διατάξεων για την εφαρμογή του κανονισμού (ΕΟΚ) αριθ. 1831/84  

Επίσημη Εφημερίδα αριθ. L 312 της 30/11/1984 σ. 0007 - 0007 Ισπανική ειδική έκδοση: Κεφάλαιο 03 τόμος 32 σ. 0208  Πορτογαλική ειδική έκδοση : Κεφάλαιο 03 τόμος 32 σ. 0208 

***** ΚΑΝΟΝΙΣΜΟΣ (ΕΟΚ) αριθ. 3341/84 ΤΟΥ ΣΥΜΒΟΥΛΙΟΥ  της 28ης Νοεμβρίου 1984  για την τροποποίηση του κανονισμού (ΕΟΚ) αριθ. 2772/75 σχετικά με ορισμένες προδιαγραφές εμπορίας που εφαρμόζονται στα αυγά και για την πρόβλεψη ιδιαιτέρων διατάξεων για την εφαρμογή του κανονισμού (ΕΟΚ) αριθ. 1831/84  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 3643/81 (2), και ιδίως το άρθρο 2 παράγραφος 2,  την πρόταση της Επιτροπής,  Εκτιμώντας:  ότι, προκειμένου να ληφθεί υπόψη η κτηθείσα πείρα από την εισαγωγή των κοινών προδιαγραφών εμπορίας που εφαρμόζονται στα αυγά, καθώς και οι εμπορικές πρακτικές, και προς το συμφέρον μιας καλύτερης πληροφόρησης των καταναλωτών, ο κανονισμός (ΕΟΚ) αριθ. 2772/75 (3) τροποποιήθηκε από τον κανονισμό (ΕΟΚ) αριθ. 1831/84 (4)·  ότι, λαμβάνοντας υπόψη τις ίδιες εκτιμήσεις, πρέπει να προβλεφθεί η δυνατότητα να τίθενται στις μεγάλες συσκευασίες, εκτός από τις ενδείξεις που προβλέπονται από τις προδιαγραφές εμπορίας, και οι ενδείξεις σχετικά με τον κωδικό αριθμό εμπορικής διαχείρισης ή τον κωδικό αριθμό ελέγχου της αποθήκευσης·  ότι φάνηκε ότι οι νέοι κανόνες για τη σήμανση μπορούν να εφαρμοστούν σε σύντομη προθεσμία σε πολλά κράτη μέλη· ότι, ωστόσο, δεδομένης της σημαντικής δαπάνης της εν λόγω προσαρμογής, ενδείκνυται να προβλεφθεί μια μεταβατική περίοδος προκειμένου να επιτραπεί στους επαγγελματικούς κύκλους να πραγματοποιήσουν προοδευτικά τις αναγκαίες προσαρμογές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 17 του κανονισμού (ΕΟΚ) αριθ. 2772/75 προστίθεται η ακόλουθη παράγραφος:  «5. Οι μεγάλες συσκευασίες μπορούν, ωστόσο, να φέρουν τον κωδικό αριθμό εμπορικής διαχείρισης ή τον κωδικό αριθμό ελέγχου της αποθήκευσης.»  Άρθρο 2  Το άρθρο 2 του κανονισμού (ΕΟΚ) αριθ. 1831/84 αντικαθίσταται από το ακόλουθο κείμενο:  «Άρθρο 2  Ο παρών κανονισμός αρχίζει να ισχύει την 1η Ιουλίου 1984.  Εφαρμόζεται από την 1η Δεκεμβρίου 1984.  Εντούτοις, κατά τη διάρκεια μιας μεταβατικής περιόδου από την 1η Δεκεμβρίου 1984 μέχρι τις 30 Ιουνίου 1985, οι διατάξεις οι σχετικές με τις προδιαγραφές εμπορίας των αυγών, οι οποίες θεσπίζονται από τον παρόντα κανονισμό, μπορούν να εφαρμοσθούν συγχρόνως με τις παλαιές προδιαγραφές, ούτως ώστε να επιτρέπουν την ελεύθερη κυκλοφορία των αυγών μέσα στην Κοινότητα.»  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Δεκεμβρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Νοεμβρίου 1984.  Για το Συμβούλιο  Ο Πρόεδρος  P. BARRY  (1) ΕΕ αριθ. L 282 της 1. 11. 1975, σ. 49.  (2) ΕΕ αριθ. L 364 της 19. 12. 1981, σ. 1.  (3) ΕΕ αριθ. L 282 της 1. 11. 1975, σ. 56.  (4) ΕΕ αριθ. L 172 της 30. 6. 1984, σ. 2.